曾經在澳門食過一次鼎泰豐,決定以後不會再去。直至好耐之前見到雜誌話新港呢間係直營店,先有念頭想再試。地方很大,亦很潔淨;侍應全部都好有禮貌。當日帶同囡囡一齊去,他們很細心地準備一份兒童餐具。我們點了小籠包、坦坦麵及牛肉麵。很快,牛肉麵已盛上,肉很滑。隨後到坦坦麵,好耐都未食過咁有麻香的坦坦麵啦。呢個並不是湯麵,而是撈麵;麵質煙韌,香味十足。最後,主角出場:小籠包肉汁四射,皮薄而不穿,最可惜的是摺位比較厚,而它的大細,O岩O岩一啖一囗。